Idioma francés

O **francés** ye una luenga romance parlata en tota Francia, Mónegue y Luxemburgo, de traza monolingüe u bilingüe, y en bellas rechions de Belchica, Suiza, Andorra y Italia (Val d'Aosta) en Europa. En America ye tamién l'idioma oficial de Canadá, Haití, Martinica, Guadalupe, Saint-Pierre y Miquelon, a Guayana Francesa y bellas comunidaz d'a isla de Dominica, Santa Lucia, a on se practica o dialecto criollo francés, se charra tamién de forma minoritaria en a Republica Dominicana, debito a la migración de haitianos en busca de millors oportunidaz, y tasamén en a rechión buegant d'o estau d'Amapá (Brasil) con a Guayana Francesa. En o continent africano s'emplega en as antigas colonias de Francia y Belchica como a Republica Democratica d'o Congo (antigo Zaire), u Congo, Burkina Faso, Senegal, Guinea, Malí, Nícher, Burundi, Ruanda, Togo, Benín, Republica Centroafricana, Gabón, Costa de Vori, Madagascar, Chibuti, parti de Seychelles, Camerún, islas Comoras, Reunión, isla Mauricio y parti de Guinea Ecuatorial, Marruecos, Mauritania, Tunicia, Alcheria, Echipto, etcetra. En Asia s'emplega de forma minoritaria en Cambocha, Tailandia, Laos, Vietnam, India y en a Polinesia francesa, Nueva Caledonya, Vanuatu y Wallis y Futuna en Oceanía. En Estaus Unius s'emplega un dialecto criollo (*cajun*) en o estau de Loisiana. Dica fa unas anyadas yera l'idioma diplomatico por exelencia.

## Fonetica

### Vocalismo
O sistema vocalico de partida en a evolución dende o latín ta o francés ye o sistema vocalico d'o latín vulgar u sistema cualitativo italico que en l'aragonés y as atras luengas galorromanicas y iberorromanicas. Manimenos as vocals d'o francés amuestran una diferent evolución pendendo si a silaba ye libre u zarrada, a l'igual que en as atras luengas d'Oil.

A Ĭ curta evolucionó ta *oi* en silaba libre: 
**SĬTE* > *soif* ("sete").
**FĬRE* > *foi* ("fe").
**PĬLE* > *poil* ("pelo").
**PĬPER* > *poivre* ("pebre").
**PĬRA* > *poire* ("pera").

A Ē luenga latina evoluciona ta *oi* en silaba libre:
**VĒLU* > *voile* ("velo").
**HABĒRE* > *avoir* ("haber", "tener").
**HABĒBAT* > *avoit* > *avait* ("heba", tercera persona singular d'o pasau imperfecto d'indicativo)
*Sufixo de formación vechetal *-ĒTUM*, *-ĒTA* > *-oi*, *-oie* (sufixo -et(o), -eta).
**CREDĒRE* > *croire* ("creyer").
**TĒLA* > *toile* ("tela").
O diptongo *oi* evolucionó ta /óe/ primero, en o sieglo XIII ta /oé/, y en o sieglo XVI ya existiba una pronunciación en /uá/ que se fació normativa dimpués d'a Revolución Francesa.

A Ĕ curta latina evolucionó ta *ie* en silaba libre dando resultaus pareixius a los de l'aragonés:
**PĔDE* > *[[piet|pied]]*.
**PĔTRA* > *pierre* ("piedra").
**FĔLE* > *fiel*.
**MĔLE* > *[[miel]]*.
**BĔNE* > *bien*.

As Ā luenga y Ă curta latinas se palatalizan en silaba libre convertindo-se en una *e*. Esto representa una d'as diferencias mes importants entre francés y occitán.
**MARE* > *mer* ("mar").
**PATRE* > *père* ("padre"/"pai").
**MATRE* > *mère* ("madre"/"mai").
**SALE* > *sel* ("sal").

A Ŏ curta latina evolucionó ta *eu* en silaba libre:
**NŎVEM* > *neuf* ("nueu").
**MŎLA* > *meule*.
***CŎRE* > *coeur* ("corazón").
**FŎCU* > *feu* ("fuego").
Se sabe que primero a Ŏ curta se convertió en una *o* ubierta, que dimpués diftongó en *uó*. O diftongo *uó* disimiló ta *ué*, que remató fusionando-se con o diftongo *eu* en una /ö/ que se representa ortograficament como *eu*, de fueras de silabas con *c* y *g*.

A Ō luenga latina en silaba libre evolucionó ta *eu*
**VŌTA* > *voeu* ("voda").
**FLŌRE* > *fleur* ("flor").
*Sufixo *-ŌSO*, *-ŌSA* > *-eux*, *-euse* (sufixo -oso).
Se sabe que primero diptongó en *-ou-*, que dimpués se disimiló en *eu*, que remató fusionando-se con o diftongo *ué*  en una /ö/ que se representa ortograficament como *eu*.

A Ŭ curta latina en silaba libre evolucionó ta *eu*:
**GŬLA* > *gueule* ("morro").

A Ū luenga no amuestra evolucions diferents en situacions de silaba libre u trancada, en os dos casos se produce la suya palatalización ta /ü/ d'acuerdo con una tendencia present en o galorromance.

### Consonantismo
En o consonantismo destaca a lei fonetica por a que o francés y atras luengas d'oil palatalizan o fonema /K/ d'a silaba latina inicial *CA-*, quedando una africada representada graficament como una *ch-*
**CAPUT* >  *chief* (francés antigo) > *chef* (en aragonés antigo teneba o cognato "cabo").
**CANE* > *chien* ("can").
**CAPRA* > *chèvre* ("cabra").
**CARRU* > *char* ("carro").
**CABALLU* > *cheval* ("caballo").
**CANTARE* > *chanter* ("cantar").
**CAMERA* > *chambre* ("cambra").

Esto tamién s'observa en a evolución d'a cheminada latina -CC-:
**BŬCCA* > *bouche* ("boca").
**SICCA* > *sèche* ("seca").
**VACCA* > *vache* ("vaca").
***BRECCA* (amprau d'o francico *breka*) > *brèche* ("breca").

En francés antigo bi heba una /h/ provinient d'os chermanismos (en especial d'os franconimos), que tiene encara una influencia dimpués d'a suya desaparición impedindo a elisión y a *[[liaison]]*. Encara que no se pronuncia ye conoixida como *[[h aspirada|h aspiré]]*.

As consonants oclusivas intervocalicas latinas sonoras *-B-*, *-D-*, *-G-* y xordas *-P-*, *-T-* y *-K-* tienden a desapareixer:
**PRECARE* > *prier* ("pregar").
**NEGARE* > *nier* ("negar").
**SETA* > *soie* ("seda").

Bi ha una epentesi de consonant-puent en os grupos consonanticos secundarios con m, n, l, ss como primer elemento, y en os grupos -m'l- y -n'l-, grupos consonanticos cambian por estar mes familiars os grupos consonanticos latinos -MBR- (en *UMBRA*), -STR- (en *FENESTRA*), u romances -ndr- (en *fendre*), -mbl- (en *ambler*) y -ngl- (en *ongle*).
**NUMERU* > **NUMRO* > *nombre*.
**CINERE* > **CINRE* > *cendre*.
**SIMULARE* > **SIMLARE* > *sembler*.
**ESSERE* > *estre* > *être*.
**ESPINULA* > *espingle* > *épingle*.

Bi ha un accento de frase que reemplaza l'accento tonico d'as palabras.

## Ortografía

O digrafo -ou- representa o fonema /u/ dende o sieglo XIII, representando una grafía compatible entre a pronunciación real y l'anterior pronunciación en /o/ sistema vocalico d'o latín vulgar.

O digrafo -ai- representa os fonemas /ɛ/ y /e/ dende que en francés antigo tardano (zaguers d'o sieglo XIII), se produció un cambio fonetico que transformó o diftongo /ai/ de parolas como *fait* ("feito" < *FACTUM*) y *palais* ("palacio" < *PALATIVM*) en /ɛ/. En francés antigo se distinguiba parolas como *fait* y *palais* de *ele* ("ala"), *cler* ("claro"), manimenos en francés meyo los representoron como *aile* y *clair* pa dar-lis un aspecto mes pareixiu a lo latín *ALA* y *CLARU*.

O digrafo /ai/ tamién representa o fonema nasal /ɛ̃/ en parolas como *sain* ("sano") y *faim* ("fambre") que en latín teneban una *A* seguida de nasal y que no se desnasalizoron en francés meyo como *plaine* ("plana").

En cheneral no se pronuncia as consonants finals de fueras d'as  C, F, L y R finals, y encara bi ha casos en que no se pronuncian:

A *-l* final no se pronuncia si va debant d'una consonant nasal: *blanc* ("blanco") y en parolas como *estomac* ("estomago") y *tabac* ("tabaco").

A *-f* final no se pronuncia en parolas como *clef* ("clau") y *nerf* ("niervo"). En as parellas *boeuf*-*boeufs* y *oeuf'-*oeufs* ("[[buei]]"-"bueis" y "[[uego]]"-"uegos") se pronucia en singular pero no en plural.

A *-l* final no se pronuncia en parolas como *cul*, *fils* ("[[fillo]]"), *gentil*, *persil* y *Renault*. En *cil* se pronuncia pero no en *sourcil* ("[[cella]]").

A *-r* final no se pronuncia en as parolas *monsieur* ("[[sinyor]]"), *messieurs* y *gars* y en as parolas rematadas en *-er*, de fueras d*'amer* ("[[amargo]]"), *cuiller* ("[[cullara]]"), *enfer* ("[[infierno]]"), *fer* ("[[fierro]]"), *hiver* ("[[hibierno]]"), *mer* ("[[mar]]"), *ver* ("[[cuco]]"), *hier* ("[[Adverbios de tiempo en aragonés|ahier]]"), y *fier* ("orguelloso").

== Morfolochía ==


=== Chenero gramatical ===

Os substantivos y adchectivos pueden estar masculins u feminins.

Gosan tener chenero masculín as parolas que se refieren a animals masclos, a árbols y arbustos, a días, meses y estacions de l'anyo, a glotonimos, nombres de ciudaz, ríos y países no acabaus en -e muda, y substantivos acabaus en consonant, siempre tenendo en cuenta que bi ha muitas excepcions.

Gosan tener chenero feminín as parolas que se refieren a animals fembra, ríos y países acabaus en -e muda, festividaz y parolas acabadas en -e muda seguindo a una doble consonant.

Bi ha parolas como *aide* u *domestique* que tienen a mesma forma en masculín u feminín y la diferencia la estableixe l'articlo definiu. Tamién bi ha parolas que tienen una forma unica pa os dos sexos (*un auteur*, *une recrue*). Bi ha parolas con significaus diferents en masculín y feminín (*faux*, *mode*), y parolas con chenero diferent dependendo d'a posición u o numero gramatical (*amour*, *orgue*).

Bi ha masculins-feminins irregulars (*grec*-*grecque*), y mesmo bi ha uns casos que o masculín y o feminín tienen oríchens etimolochicos diferents (*belier*-*brebis*, "mardano"-"ovella").

=== Numero gramatical ===


O plural se fa en francés anyadendo una -s a la parola en singular como en atras luengas romances, con a diferencia que en a historia fonetica d'o francés esta *-s* final s'ha deixau de pronunciar, lo que suposa que a parola singular y plural sigan homofonas. Oralment o singular y o plural homofonos se distinguen por l'uso d'os articlos que los acompanyan, que no tienen formas de singular y plural homofonas.

Bi ha plurals irregulars que no siguen a regla cheneral:
*Parolas rematadas en *-s*, *-z* y *-x*.
***Un repas*→*des repas*.
***Un gaz*→*des gaz*.
*Parolas rematadas en *-al*, que fan plurals en *-aux*:
***Un cheval*→*des chevaux* ("un [[caballo]]"→"(uns) caballos").
***Un général*→*des généraux* ("un cheneral"→"(uns) chenerals").
***Un journal*→*des journaux* ("un diario"→"(uns) diarios").
**Manimenos también bi ha plurals regulars de parolas rematadas en *-al* como *narvals*, *carnavals*, *finals*, *fanals*, *banals*.
*Parolas rematadas en *-ail*. Bi ha muitas parolas que fan o plural regular, como *détail*→*détails*, pero tamién unas cuantas que fan plurals irregulars en *-aux* como *aspirail*, *bail*, *corail*, *émail*, *fermail*, *gemmail*, *soupirail*, *travail*, *vantail*, *ventail*, *vitrail*:
***Un travail*→*des travaux* ("un [[treballo]]"→"(uns) treballos").
*Parolas rematadas en *-ou*. A mes gran part siguen a regla cheneral (*un clou*-*des clous*), pero bi'n ha belunas como *bijou*, *caillou*, *chou*, *genou*, *hibou*, *joujou*, *pou* y *ripou* que fan plurals irregulars en *-oux*, indicaus por a regla mnemotecnica *Viens mon petit chou sur mes genoux, ne fais pas joujou avec mes bijoux, jette plutôt des cailloux à ce vieux hibou plein de poux.*:
***Un genou*→*des genoux* ("un [[chinollo]]"→"(uns) chinollos").
***Un pou*→*des poux* ("un [[pegollo|piollo]]"→"(uns) piollos").
*As parolas rematadas en *-eu*, *-au* y *-eau* fan plurals irregulars en *-aux*, de fueras de *bleu*, *pneu*, *feu*, *émeu*, *landau*, *sarrau* y o peix *lieu*. 
***Un neveu*→*des neveux* ("un [[sobrino]]"→"(uns) sobrinos").
***Un chapeau*→*des chapeaux* ("un [[sombrero]]"→"(uns) sombreros").
*Bi ha parolas muito diferents en plural:
**Un oeil*→*des yeux* ("un uello"→"(uns) uellos").

### Articlos

En francés bi ha tres clases d'articlos: definius, indefinius y partitivos. Una diferencia entre l'articlo definiu y l'articlo partitivo ye que l'articlo definiu se refiere a una totalidat y l'articlo partitivo se refiere a una part d'esta totalidat. Si se dice ***Le''' lait est bon pour la santé'' mos referimos a la leit en cheneral, en total; si se dice ''Buvez '''du''' lait'' se'n refiere a una part y no a la totalidat d'a leit.
 
==== Articlos definius ====

Os articlos definius (''le'', ''la'', ''les''), se fan servir debant d'un substantivo como cualquecosa cheneral, determinada, bien conoixida por toz:
****Le** vin que nous avons bu'': "O vin que hemos bebiu".

==== Articlos indefinius ====

Os articlos indefinius (''un'', ''une'', ''des''), se fan servir con sustantivos contables como indeterminaus. Puede indicar cuantidat:
*''Il achète **un** livre'': "Él compra un libro".
*''Il achète **des** livres'': "Él compra uns libros".

==== Articlos partitivos ====

Os articlos partitivos (''du'', ''de la'', ''des''), se fan servir con substantivos incontables:
*''Je mange **de la** salade avec **de l' ** huile, **du** vinaigre et **des** épices''.

Indica cantidaz globals d'ixos substantivos incontables:
*''Dans Ma Rue il y a **des** gens'': "En a carrera bi ha chent".
*''Dans les pays civilisés, on boit **du** vin'': "En os países civilizaus, se bebe [[vin]]".

=== Adchectivos ===

En francés bi ha [[adchectivos calificativos en francés|adchetivos calificativos]], [[adchectivos demostrativos en francés|demostrativo]]s, [[adchectivos exclamativos en francés|exclamativo]]s, [[adchectivos indefinius en francés|indefiniu]]s, [[adchectivos interrogativos en francés|interrogativo]]s y [[adchectivos posesivos en francés|posesivo]]s.

==== Adchectivos calificativos ====

Os adchectivos concuerdan en [[chenero gramatical en francés|chenero]] y [[numero gramatical en francés|numero]] con o substantivo u pronombre a lo que acompanyan. Por un regular o chenero feminín de l'adchectivo se fa anyadindo una ''-e'' y o plural anyadindo una ''-s''.

En a colocación de l'adchectivo bi ha diferencias respecto d'atras luengas romances. Encara que os adchectivos por un regular vaigan dezaga d'o substantivo, bi ha adchectivos curtos y comuns que se posan debant d'o substantivo (''un gros livre''), y bi ha adchectivos que cambian de significau seguntes a colocación (''grand'', ''curieux'', ''seule'', ''ancien'', etcetera).

==== Adchectivos demostrativos ====

Os adchectivos demostrativos en francés presentan dos tipos de formas: simples y composadas. As formas simples son ''ce'', ''cet'', ''cette'' y ''ces''. As formas composadas se fan con un refirme ''-ci'' u ''-là'' dezaga d'o substantivo que sigue a las formas simples y indicando respectivament proximidat u leixanía.



A forma ''cet'' se fa servir debant de parolas que encomienzan por vocal u por h muda. Bi ha una oposición fonolochica entre o singular ''ce'' (pronunciau  /sə/) y o plural ''ces'' (pronunciau /se/).





==== Adchectivos exclamativos ====

Os adchectivos exclamativos presentan formas coincidents con os adchectivos interrogativos.


==== Adchectivos indefinius ====


==== Adchectivos interrogativos ====

Os adchectivos interrogativos serían homofonos de tot si no existís a ''[[liaison]]'', o que permite una variación en numero.



==== Adchectivos posesivos ====

Os adchectivos posesivos indican posesión precedendo a un substantivo con o que concuerdan en chenero y numero.



=== Pronombres ===

Os pronombres que bi ha en francés pueden estar [[pronombres personals en francés|personals]], [[pronombres posesivos en francés|posesivo]]s, [[pronombres demostrativos en francés|demostrativo]]s, [[pronombres indefinius en francés|indefiniu]]s, [[pronombres relativos en francés|relativo]]s, [[pronombres interrogativos en francés|interrogativo]]s y [[pronombres exclamativos en francés|exclamativo]]s.

==== Pronombres demostrativos ====

Os pronombres demostrativos substituyen expresions formadas por un [[adchectivos demostrativos en francés|adchectivo demostrativo]] seguiu d'un substantivo que queda sinyalau. As suyas formas son simples u composadas. As formas simples son ''celui'', ''celle'', ''ceux'', ''celles'', ''ce''. As formas composadas son as formas simples seguidas d'os adverbios ''-ci'' u ''-là''.







==== Pronombres exclamativos ====


==== Pronombres indefinius ====


==== Pronombres interrogativos ====

Os adchectivos interrogativos en francés tienen formas simples, formas composadas y formas perifrasticas d'insistencia.

As formas simples son invariables: ''qui'', ''que'', y ''quoi''.

As formas composadas presentan en a part de debant preposicions y/u articlos adhibius y tienen por tanto variación en chenero y numero.

As formas perifrasticas d'insistencia presentan o demostrativo ''ce'' dezaga formas d'o verbo ''être'' en [[inversión gramatical en francés|inversión gramatical]].

==== Pronombres posesivos ====

Os pronombres posesivos en francés substituyen a un substantivo indicando que ye una posesión. Levan debant l'[[articlos definius en francés|articlo definiu]] y se diferencian ortograficament d'os adchectivos posesivos por l'[[accento circumflexo]].



==== Pronombres personals ====

Os [[pronombres personals en francés]] se subdividen en [[pronombres tonicos en francés|tonicos]], [[pronombres reflexivos en francés|reflexivo]]s, [[pronombres de subchecto en francés|atonos de subchecto]], [[pronombres de complemento directo en francés|atonos de complemento directo]], [[pronombres de complemento indirecto en francés|atonos de complemento indirecto]] y [[pronombres adverbials en francés|pronombres adverbials]].

==== Pronombres relativos ====

Os pronombres relativos en francés presentan formas simples, composadas y formas complexas con un demostrativo.

Os pronombres relativos simples son ''qui'', ''que'', ''quoi', ''dont'' y ''où''.

=== Verbos ===

En francés os [[modo verbal|modos verbals]] son: [[modo indicativo en francés|indicativo]], [[modo condicional en francés|condicional]], [[modo subchuntivo en francés|subchuntivo]], [[modo imperativo en francés|imperativo]], [[modo infinitivo en francés|infinitivo]] y [[modo participio en francés|participio]].

==== Tiempos verbals ====

Os [[tiempos verbals en francés|tiempos verbals d'o francés]] se dividen en simples y composaus.

Os tiempos simples son: ''[[present d'indicativo en francés|présent]]'', ''[[pasau imperfecto d'indicativo en francés|imparfait]]'', ''[[futuro simple d'indicativo en francés|futur]]'', ''[[condicional simple en francés|conditionnel]]'', ''[[Pasau perfecto simple d'indicativo en francés|passé simple]]'', ''[[Present de subchuntivo en francés|présent de subjonctif]]'' y ''[[Pasau imperfecto de subchuntivo en francés|imparfait de subjonctif]]''.

Os tiempos composaus son: ''[[Pasau perfecto composau d'indicativo en francés|passé composé]]'', ''[[Pasau pluscuamperfecto d'indicativo en francés|plus-que-parfait]]'', ''[[Futuro perfecto d'indicativo en francés|futur antérieur]]'', ''[[Condicional perfecto en francés|conditionnel composé]]'', ''[[Pasau anterior d'indicativo en francés|passé antérieur]]'', ''[[Pasau perfecto de subchuntivo en francés|passé de subjonctif]]'' y ''[[Pasau pluscuamperfecto de subchuntivo en francés|plus-que-parfait de subjonctif]]''.

Os tiempos composaus se fan en a mas gran part d'os verbos con o verbo auxiliar ''avoir'' seguiu d'o participio pasau. Manimenos, os verbos ''nâitre'' ("naixer") y ''mourir'' ("morir"), os [[verbos de movimiento en francés|verbos de movimiento]] y os [[verbos pronominals en francés|verbos pronominals]] se conchugan con o [[verbos auxiliars en francés|verbo auxiliar]] ''être'' ("[[Verbo estar-ser|ser-estar]]"), y presentan un [[participio pasau en francés|participio pasau]] en [[concordancia gramatical en francés|concordancia gramatical]] con o [[subchecto gramatical|subchecto]].

==== Conchugacions ====

En francés se considera que bi ha tres conchugacions: a primera conchugación en ''-er'', a segunda conchugación en ''-ir'' con cherundios en ''-issant'' y a tercera conchugación, con tres seccions. En a tercera conchugación a primera sección ye acabada en ''[[verbos acabaus en -oir en francés|-oir]]'', atra acabada en ''[[verbos acabaus en -re en francés|-re]]'' y atra acabada en ''-ir'' pero con cherundios en ''-ant''.

===== Primera conchugación en francés =====

A [[primera conchugación en francés|primera conchugación francesa]] en ''-er'' ye una continación d'a [[primera conchugación en latín|primera conchugación latina]] en ''-ĀRE''. Presenta una variant representada por verbos como ''lever'' con una ''è'' ubierta en formas rizotonicas (''je lève'', ''tu lèves'', etcetera). Os verbos acabaus en ''-ger'' (''bouger'', ''changer'', ''juger'', ''mélanger'', ''partager'' y ''rédiger'') presentan irregularidaz ortograficas en a primera persona plural d'o present (''mangeons''). Os verbos acabaus en ''-yer'' (''payer'', ''essayer'', ''employer'', encara que no ''envoyer'') presentan irregularidaz otrograficas en as primeras y segundas personas plurals d'o present (''payons'', ''payez''). Os verbos en ''eler'' (''appeler'', ''épeler'', ''rappeler'') y ''-eter'' (''jeter'') presentan irregularidaz ortograficas en estas mesmas personas (''appelons'', ''appelez'').

Os imperfectos d'os verbos en ''-ier'' y en ''-yer'' presentan formas con -ii- u ''-yi-'' en as personas plurals primera y segunda (''apreciions'', ''payiez'').

===== Segunda conchugación en francés =====

A [[segunda conchugación en francés|segunda conchugación francesa]] en ''-ir'' ye formada por a evolución d'os [[Conchugación incoativa en latín vulgar|verbos acabaus en -ĒSCERE]] que prenioron infinitivos en ''-ĪRE'', y uns atros verbos d'a [[cuarta conchugación en latín|cuarta conchugación]] u conchugación en ''-ĪRE'' que prenioron o paradigma d'a conchugación incoativa, quedando muit pocos verbos en a cuarta conchugación latina orichinal.

Se relaciona en orichen con a [[conchugación incoativa de verbos acabaus en -ir en aragonés]]: ''ablanir'', ''florir'', ''respesir'', etcetera, que ye muito menos numerosa.

===== Tercera conchugación en francés =====

O verbo ''tenir'' ye un verbo irregular sin formas incoativas que provién d'a segunda conchugación latina pero que presenta o modelo d'o verbo ''venir''.

A sección de verbos en ''-oir'' d'a [[tercera conchugación francesa]] ye a continación d'a segunda conchugación latina en ''-ĒRE'' (verbos ''devoir'', ''pouvoir'', ''voir'', ''vouloir'', ''prevoir'', ''s'asseoir'', ''valoir''). O verbo ''pleuvoir'' ye un caso de verbo d'a tercera conchugación latina que pasó a esta conchugación. O verbo ''savoir'' pasó dende a tercera conchugación latina a la segunda ya en latín tardano u romanico primitivo.

Os verbos acabaus en ''-dre'' provienen d'a [[tercera conchugación en latín|tercera conchugación latina]] en ''-ĔRE'' (infinitivos esdrúixols) y bi n'ha tres modelos. O modelo de ''vendre'' (''attendre'', ''défendre'', ''descendre'', ''entendre'', ''perdre**, *rendre*, *répondre*), o modelo en *prendre* (*apprendre*, *comprendre*, *surprendre*) y o modelo en *peindre* (*craindre*, *éteindre*, *plaindre*). Este tercer modelo tien relación en aragonés con os verbos acabaus en -nyer (*planyer*, *tanyer*, *chunyir*).

Os verbos acabaus en *-aître* como *connaître*, *disparaître*, *naître*, *reconnaître* provienen d'a conchugación incoativa en latín vulgar en *-ĒSCĔRE* y se relacionan en en orichen con a Conchugación incoativa de verbos acabaus en -eixer en aragonés (*conoixer*, *desapareixer*, *naixer*, *reconoixer*).

Bi ha verbos acabaus en *-aire* (*plaire*, *se taire*) que provienen d'a segunda conchugación latina.

#### Clases de verbos
##### Verbos de movimiento

##### Verbos pronominals

A forma pronominal d'os verbos ye una forma de conchugación en a que un pronombre reflexivo con función de complemento directo u indirecto reenvía l'acción a o subchecto, que semanticament fa d'achent.
 
Os verbos pronominals pueden tener semanticament sentius: reflexivo, reciproco, succesivo u pasivo.

### Preposicions

### Conchuncions

#### Conchuncions coordinants

As conchuncions coordinants se fan servir pa achuntar dos elementos d'a mesma naturaleza u categoría gramatical y con a mesma función sintactica.

Son conchuncions coordinants: *car*, *donc*, *et*, *ni*, *mais*, *or* y *ou*.

Bi ha adverbios como *pourtant* u *en effet* que fan de conchunción coordinant (*[[adverbios de ligazón|adverbes de liaison]]*).

#### Conchuncions subordinants

As conchuncions subordinants relacionan una proposición subordinada con a proposición principal d'a que depende. As conchuncions subordinants pueden estar causals, comparativas, completivas, concesivas, condicionals, consecutivas, finals y temporals. Manimenos, as gramaticas francesas no fan servir esta clasificación, que si que se sigue en as gramaticas descriptivas d'atras luengas romances.

Bi ha conchuncions como *que* y *comme* que pueden fer de diferents tipos de conchunción subordinant.

## Sintaxi

A sintaxi d'o francés no presenta grans diferencias respecto a las luengas latinas occidentals. A estructura d'as frases ye linial con l'orden tipico d'os elementos: subchecto, verbo y complementos. Manimenos, as inversions gramaticals son frecuents, y bel autor lo relaciona con o superstrato francico.

Bi ha diferencias con respecto a las luengas iberorromanicas y l'occitán en o emplego d'os modos subchuntivo, indicativo y condicional en cualques subordinadas como as condicionals, as temporals y as comparativas.

As oracions condicionals en francés se diferencian d'as oracions condicionals de l'aragonés, de l'occitán, y d'atras luengas romances occidentals en no fer servir o subchuntivo. En cuenta d'o subchuntivo, se fa servir o indicativo en as oracions condicionals hipoteticas y en as oracions condicionals hipoteticas de pasau.
**Si je le *'savais** je te le dirais'' (oración condicional hipotetica con o [[Pasau imperfecto d'indicativo en francés|pasau imperfecto d'indicativo]]).
*''Si **sabese*' te'l dirí* (oración condicional hipotetica en chistabín con o pasau imperfecto de subchuntivo).

## Lexico

A mes gran part d'o lexico francés ye d'orichen latín, a traviés de diferents vías. As palabras patrimonials han seguiu as leyes foneticas d'o francés, a diferencia d'os cultismos, provinients d'un superstrato culto latín y tamién d'o griego. Entre meyo son os semicultismos. En francés bi ha un substrato celta galo y uns superestratos y adstratos chermanicos.

Bi ha atras palabras d'orichen latín que han plegau a traviés d'atras luengas, sobre tot neolatinas. En francés bi ha occitanismos y palabras provinients d'as luengas d'Italia y d'a Peninsula Iberica, y reconoixibles sobre tot como castellanismos y italianismos. Son palabras d'orichen occitán *jaloux* y *amour*. Son palabras d'orichen castellano *camarade* y *peccadille*. Son palabras d'orichen portugués u lusismos *autodafé* y *macaque*. Son palabras d'orichen italiano *bambin*, *fiasco* y *soutane*.

As palabras d'orichen galo fan part d'o lexico d'o medio rural y belunas se pueden trobar en todas as luengas neolatinas. Son celtismos d'orichen galo *arpent*, *borne*, *charrue*, *bec* y *bouc*.

Os chermanismos d'o francés tienen unas circumstancias mes variadas. Bi ha diferents estratos y oríchens (superstrato francico, escandinavismos, tudesquismos, neerlandismos y anglicismos).

O primer estrato ye representau por as palabras d'orichen chermanico que ampró o latín vulgar antes d'evolucionar enta as diferents luengas romances y que son presents en buena part d'estas luengas. O segundo estrato ye representau por palabras d'orichen francico d'a clase dirichent d'o Reino Franco, y en menor mesura por palabras orichinadas a partir d'a luenga d'os burgundios que yeran establius en o Reino Burgundio d'o sud-este. O tercer estrato ye representau por as palabras provinients d'os dialectos chermanicos que iban evolucionando a partir d'o francico. O cuatrén estrato ye representau por as palabras d'orichen escandinavo y por as primeras palabras que entroron dende l'anglés antigo. O cinquén estrato ye representau por as fases baixo-medievals d'as luengas chermanicas que bi heba en contacto con o francés medieval: anglés meyo y as formas medievals d'o diastema alemán ("neerlandés meyo", "baixo alemán meyo", "alamanico meyo", etcetera). En este estrato son as palabras d'orichen neerlandés as mes numerosas, seguidas por palabras d'orichen baixo alemán y anglés arribadas por un trafico comercial con o Ligallo Hanseatico y con Anglaterra respectivament. O seisén estrato ye o zaguer y ye representau por todas as palabras chermanicas que entroron dende o sieglo XVI. Encara que continó a entrada de palabras d'orichen alemán y neerlandés, ya como luengas estándard clarament despartidas, destaca a introducción de lexico anglés moderno. En o sieglo XIX encomenzó una introducción masiva de lexico esportivo, industrial y ferroviario.

Os elementos d'orichen francico representan un superstrato. O superstrato francico en francés ye representau en a fonetica, (h aspirada y *g* dura), en os sufixos *-ard*, *-aud*, en o prefixo *me-* y en un cuantos campos lexicos. Estos campos lexicos son a guerra (*éperon*, *guerre*, *hache*), o dreito (*échevin*, *gage*), fiestas y institucions (*danser*, *fief*, *rang*), sentimientos (*émoi*, *haïr*, *honte*), ropa (*broder*, *gant*, *poche*), alimentos (*soupe*, *flan*, *gateau*), cuerpo (*guérir*, *hanche*, *téton*), fauna (*hareng*, *caille*, *crapaud*), flora (*houx*, *tilleul*, *alise*), medio rural (*gerbe*, *blé*, *jardin*), edificios y muebes (*banc*, *fauteuil*, *halle*), ferramientas (*houe*, *louche*), colors (*bleu*, *blanc*, *blond*), y antroponimos (*Bernard*, *Gérard*).

Os escandinavismos se troban en o lexico d'a mar y navegación (*mouette*, *vague*, *varech*), y d'o medio rural (*arnais*, *bidon*, *cottage*, *rincer*).

Os neerlandismos se troban en o campo d'a navegación y comercio maritimo, (*esturman*, *drogue*, *matelot*, *vrak*),  a construcción y incheniería (*boulevard*, *digue*) y en d'atros (*kermesse*, *mannequin*, *bouquin*, *vague*). As palabras d'orichen baixo-alemán tamién pueden tener relación con a mar (*homard*). As palabras d'orichen alto-alemán u meyo-alemán perteneixen a atros campos (*cible*, *choucroute*, *kitsch*).

Os primers anglicismos teneban relación con a navegación y trafico maritimo (*bateau*), pero en o sieglo XVIII encomenzó un periodo d'introducción masiva de palabras como *session*, *voter* y *budget* conoixiu como "anglomanía". En o sieglo XIX os anglicismos son referents a nuevos esportes (*[[golf]]*, *[[tennis]]*), a industria y o ferrocarril (*[[vagón|wagon]]*, *[[túnel|tunnel]]*, *express*, *tender*, *[[ticket]]*), y bebidas alcolicas (*[[brandy]]*, *[[gin]]* y *[[whisky]]*).

O comercio medieval permitió a entrada d'arabismos como *alcool* y *algèbre*. Tamién bi ha arabismos recients que s'introducioron dende países arabes de l'Imperio colonial francés.

O desarrollo cientifico ha favoreixiu a entrada d'helenismos como *orthopédie*, *photographie* y *biologie*.

## Referencias

## Bibliografía
* Heinrich Lausberg *Lingüistica romanica. Tomo I fonetica*. Editorial Gredos, 1988.
* Heinrich Lausberg: *Lingüistica romanica. Tomo II morfología*. Editorial Gredos, 1988.
* Carlo Tagliavini: *Origenes de las lenguas neolatinas* Fondo de Cultura Economica.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* *Gramática francesa*. Larousse Editorial, S.A, 2014.
* Maïa Grégoire, Odile Thiévenaz: *Grammaire progressive du français*. Clé International, 2002. pp 12–16, pp 52–54.
* Pierre Bec: *La langue occitane. Presses universitaires de France*, 1973. Colection Que sais-je?
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.

## Vinclos externos

*  Organización Internacional d'a Francofonía
*  Informe de Ethnologue sobre o francés